8. Midlertidige kapacitetsløsninger på dagtilbudsområdet (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til midlertidige kapacitetsudvidelser i 
dagtilbudsanvisningsområde Hinnerup ([adresse], Hinnerup og [adresse]). 
Kapaciteten i området er udfordret på grund af forsinkelser i byggeriet af nye institutioner, hvilket har skabt 
behov for midlertidige løsninger. Da omkostningerne ved midlertidige løsninger ofte er høje, har byrådet 
bedt forvaltningen undersøge alternative og billigere løsninger end traditionelle pavillonløsninger. 
På den baggrund foreslås det, at kapacitetspresset i anvisningsområde Hinnerup håndteres ved hjælp af 
fleksible tiltag i Hinnerup og [adresse], som muliggør merindskrivning i eksisterende institutioner – 
eksempelvis samling af storbørnsgrupper på skoler (før-førskole). Derudover foreslås etableret en 
midlertidige børnehave med plads til 70 børn i [adresse]. Børnehaven etableres ved at flytte og ombygge en 
pavillon fra [adresse], som placeres i den ene ende af Præstemarkskolens boldbane i [adresse]. Den 
foreslåede placering af den midlertidige pavillon fremgår af vedlagte bilag.
Pavillonen forventes klar til brug august 2025 og vil fungere som en selvstændig daginstitution med egen 
daglig leder. Det bemærkes, at projektet medfører, at en del af Præstemarkskolens fodboldbane ved siden 
af hallen, vil blive inddraget til børnehave i perioden.
VURDERING
Børn og Kultur har vurderet kapacitetsbehovet i anvisningsområde Hinnerup frem til 2029, hvor byggeriet 
af nye institutioner ventes afsluttet. På den baggrund vurderer Børn og Kultur, at kapacitetspresset i 
perioden kan håndteres såfremt, at der tilvejebringes 70 ekstra børnehavepladser i [adresse] og, at de 
nedenfor oplistede fleksible tiltag kan anvendes.

Brug af begge Favrskov Kommunes naturbusser i Hinnerup-området i hele perioden.

Periodevis indskrivning af børn bosat i [adresse] og [adresse] i institutioner i [adresse].

Potentiel etablering af "før-førskole" på skoler, i ungdomsskolens lokaler eller andre egnede lokaler.

Opgradering af udefaciliteter som fx bålhytter og overdække ved eksisterende daginstitutioner.

Fortsat brug af begge dagplejens legestuelokaler i Hinnerup-området.
Det bemærkes, at kapacitetsbehovet påvirkes af en række variable faktorer og derfor følges nøje, herunder 
udviklingen i antallet af dagplejere og deres udnyttelsesgrad, pasningsfrekvenser, befolkningsvækst mv. 
Ved at flytte og ombygge pavillonen fra [adresse] kan der etableres en børnehave med plads til 70 
børn fordelt på tre grupper på i alt 192 m² børneareal. Udover de tre stuer etableres der fire børnetoiletter, 
tekøkken, lederkontor, personalerum samt børne- og personalegarderobe. Ved at anvende en eksisterende 
pavillon reduceres udgiftsbehovet samt byggeperioden. 
[adresse]: EMN-2024-00619
Dok-ID: 3795893
Sagsbehandler: hned
Teknik- og Miljøudvalget
6. november 2024  16:00
ØKONOMI
Der søges i denne sag en samlet anlægsbevilling på 6 mio. kr. til henholdsvis flytning og ombygning af 
pavillon, som beskrevet i sagens bilag samt opgradering af udefaciliteter og lignende tiltag i institutioner 
med merindskrivning i anvisningsområde Hinnerup. Flytning og ombygningen af pavillonen udgør ca. 4,8 
mio. kr. De resterende 1,2 mio. kr. afsættes til opgradering af eksisterende institutioner. 
 
Der er i forbindelse med Budgetforslag 2025-28 enighed om, at der ultimo 2024 fremlægges en politisk sag 
med forslag til etablering af midlertidige institutionspladser i Hinnerup og [adresse] inden for en beløbsramme 
på 4,5 mio. kr. Herudover er der i Budget 2025-28 i 2025 afsat 3,5 mio. kr. til ”Midlertidige og fleksible 
løsninger på dagtilbudsområdet” (A-307).
Bevillingen foreslås finansieret af en tillægsbevilling og tilsvarende rådighedsbeløb på 4,5 mio. kr. i 2024 
finansieret af kassen samt 1,5 mio. kr. i 2025 finansieret af det afsatte rådighedsbeløb i 2025. (A-307- 
Midlertidige og fleksible løsninger på dagtilbuds-området). 
Ved etablering af en midlertidig pavillon er der øgede faste driftsudgifter på dagtilbudsområdet på netto 
145.000 kr. pr. år. Herudover er der en driftsudgift i 2025 på netto 150.000 kr. til ansættelse af daglig leder 
en måned før opstart samt personalegruppe, der skal starte institution op, til ansættelse en uge før opstart. 
Dertil kommer afledte driftsudgifter til bygningsdrift på 130.000 kr. årligt (59.350 kr. i 2025). Samlet betyder 
det en årlig nettoudgift til afledt drift 354.350 kr. i 2025 og herefter 275.000 kr. årligt, så længe pavillonen 
er opstillet. Den årlige driftsudgift finansieres af kassen.
 
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At pavillon fra Tungelundskolen flyttes og ombygges til midlertidig børnehave i [adresse].
2.
At der godkendes en anlægsbevilling på 6 mio. kr. til etablering af midlertidige kapacitetsudvidelser i 
anvisningsområde Hinnerup finansieret af en tillægsbevilling og tilhørende rådighedstillæg på 4,5 
mio. kr. i 2024 finansieret af kassen samt 1,5 mio. kr. i 2025 fra budget 2025-28 (A-307).
3.
At de i sagen beskrevne tiltag, som muliggør merindskrivning, kan anvendes i perioden frem til, at de 
planlagte nye permanente daginstitutioner indvies.
4.
At der godkendes en årlig nettoudgift til afledt drift på 354.350 kr. i 2025 og herefter 275.000 kr. årligt 
finansieret af kassen, så længe pavillonen fungerer som daginstitution. 
BESLUTNING
.
Teknik- og Miljøudvalget, 6. november 2024: 
Fraværende: Ingen
Indstilles godkendt. 
Bilag

Notat_flytning af Mia Petersen til Præstemarkskolen_rev.[telefonnummer] (3798849)
